section_heading: Školovanje i stručno/istraživački rad
paragraph_text: Dobitnica je nekoliko stranih stipendija za provođenje znanstvenog istraživanja u raznim državama: stipendije Istraživačkog centra Slovenske Akademije nauka i umjetnosti, Ljubljana, Slovenija (2002.), stipendistica The Open Society Institute (1997. – 98.), Yale University Dissertation Fellowship, (1994. – 95.). U jesen 1993. boravila je kao mlađi istraživač na Institute for Humane Sciences, u Beču, a 1987. – 88. boravila je u Londonu kao istraživač i suradnik na The School of Slavonic and East European Studies, Sveučilišta u Londonu.